
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
________________________________________________________

ELŐTERJESZTÉS
Forgalomképtelen törzsvagyon jellegének megváltoztatásáról
Tisztelt Képviselő-testület !
Az önkormányzat vagyonáról és vagyongazdálkodásáról szóló 8/2012.(III.7.) rendelet 1. számú melléklete tartalmazza az önkormányzat törzsvagyonát, az önkormányzati vagyonkataszter szerint. A vagyonkataszter felülvizsgálata során megállapítást nyert, hogy 
a törzsvagyon néhány ingatlanának átsorolását kívánja meg a rendezési terv módosítása, egyes ingatlanok rendeltetési módjának változása.

Az átsorolással érintett ingatlanokra az alábbiak szerint teszek javaslatot:

	Hrsz.
	Megnevezés
	Átsorolás előtt
	Átsorolás után

	344

345
	üzemi épület és telek

(volt Korona )
	korlátozottan 

forgalomképes
	üzleti vagyon

	791/8

791/9
	beépítetlen terület

(volt vágóhíd és kertészet telke)
	forgalomképtelen

beépítetlen terület
	forgalomképtelen

közpark

	808/2
	beépítetlen terület
	forgalomképtelen
	forgalomképtelen

közpark

	716/8
	üzemcsarnok
(volt Opar)
	korlátozottan forgalomképes
	üzleti vagyon

	349/50
	óvoda épület

Munkácsy út 115
	korlátozottan forgalomképes
	üzleti vagyon


Az 1352, 1353, 1354, 1355, 1356, 1357 hrsz-ú garázstelkek a digitális térkép készítésekor beolvadtak a 838 hrsz-ú közterület megnevezésű önkormányzati ingatlanba, ezért a vagyonkataszterben átvezetésük szükséges.

Az 1506,1507,1558,1559,1560,1561,1562,1613,1614 hrsz-ú garázstelkek a digitális térkép készítésekor beolvadtak az 1615/52 hrsz-ú közterület megnevezésű önkormányzati ingatlanba, ezért a vagyonkataszterben átvezetésük szükséges.
Ezek az ingatlanok átvezetés után továbbra is a forgalomképtelen törzsvagyon körébe tartoznak.   
A Martfű város Önkormányzata tulajdonát képező 794/22 hrsz-ú 5932 m2 nagyságú ingatlan, természetben a Martfű, Szolnoki út, a Simon Ferenc út és a Mártírok út által határolt területen helyezkedik el, mely helyi döntés alapján forgalomképtelen törzsvagyon.
 A 794/22 hrsz-ú ingatlanból 24 m2    nagyságú terület  üzleti vagyonná   való  átsorolása lehetővé teszi a  a részingatlan értékesítését. A  794/22 hrsz-ú ingatlan változás utáni 5908 m2  nagyságú területe továbbra is helyi döntés alapján  forgalomképtelen törzsvagyon  marad.


A 349/47 hrsz-ú volt Mártírok úti iskola épület társasítása szükséges, mely eljárással elválasztható az épületben lévő sportcsarnok az egyéb funkciójú épületrészektől. A társasítás után a képviselő testület döntésével az ingatlan részben törzsvagyonban marad, részben üzleti vagyonná válhat. 


Kérem a Tisztelt Képviselő-testületet, hogy az előterjesztést megtárgyalni, s a    rendelet tervezetet, valamint a határozati javaslatot elfogadni szíveskedjen.

Határozati javaslat:
……/2012.(V.24.) Ö. határozat
A 349/47 hrsz-ú volt Mártírok úti iskola épület társasházzá alakítása
Martfű Város Önkormányzata Képviselő- testülete megtárgyalta a tulajdonában lévő 349/47 hrsz-ú volt Mártírok úti iskola épület társasítására vonatkozó előterjesztést, melyet az az alábbiak szerint elfogad:

Az önkormányzat tulajdonában lévő 349/47 hrsz-ú volt Mártírok úti iskola épület társasházzá alakítása szükséges annak érdekében, hogy az épületrészek elkülönüljenek. A Képviselő- testület felhatalmazza a polgármestert, a társasházzá alakítási eljárás lefolytatására. 
A társasítás után a Képviselő- testület dönt az egységek vagyonkörbe való besorolásáról.
Felelős: Dr. Kiss Edit

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi Képviselő helyben

 Martfű, 2012. május 14.

                                                                                                             Dr. Kiss Edit

                                                                                                             polgármester

Készítette: Baloghné Juhász Erzsébet 

                  városfejlesztési és üzemeltetési iroda vezető

Látta: Szászt Éva aljegyző

